Diari Oficial de la Generalitat Valenciana


Sumari del DOGV 5919, del 23-12-2008 (2008/14785)

ORDE de 17 de desembre de 2008, de la Conselleria d'Infraestructures i Transport, per la qual s'actualitzen les tarifes dels servicis de transport públic de viatgers de Ferrocarrils de la Generalitat Valenciana així com les dels títols d'ús en l'Àrea de Transport Metropolità de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2008/12/17/(2)/dof/vci/html**

### Dades del document

Número de DOGV
:   5919

Data del DOGV
:   23-12-2008

Secció del DOGV
:   I. DISPOSICIONS GENERALS

Número del document
:   2008/14927


Data del document
:   17-12-2008

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * Ferrocarrils de la Generalitat Valenciana
    * València
    * transport ferroviari
    * transport de viatgers
    * tarifa de viatgers
    * tarifa ferroviària
    * legislació
    * transport públic

ORDE de 17 de desembre de 2008, de la Conselleria d'Infraestructures i Transport, per la qual s'actualitzen les tarifes dels servicis de transport públic de viatgers de Ferrocarrils de la Generalitat Valenciana així com les dels títols d'ús en l'Àrea de Transport Metropolità de València.  
 [2008/14571]  
Per a una millor adequació entre l'oferta i la demanda dels servicis de transport públic de viatgers i aconseguir una major aproximació entre els costos i els ingressos de la prestació d'estos servicis, s'estima adequat mantindre una política tarifària de realització de revisions anuals.  
Els articles 6.8 i 37, c) de l'Estatut de l'entitat Ferrocarrils de la Generalitat Valenciana, aprovat pel Decret 144/1986, de 24 de novembre, disposen que correspon a la Conselleria d'Obres Públiques, Urbanisme i Transports (hui, d'Infraestructures i Transport) establir el marc tarifari de tots els servicis de Ferrocarrils de la Generalitat Valenciana, a proposta del Consell d'Administració de l'entitat Ferrocarrils de la Generalitat Valenciana. El dit Consell d'Administració va aprovar, en la sessió del proppassat 4 de novembre de 2008, la proposta de tarifes per al 2009.  
Així mateix, l'article 4.1 d) de la Llei 9/2000, de 23 de novembre, atribuïx a l'Entitat Pública de Transport Metropolità de València la competència per a proposar el marc tarifari dels títols de coordinació, corresponent a exercir esta competència a la Comissió Executiva, en virtut d'allò que s'ha disposat en l'article 13.3 dels estatuts de la dita entitat, aprovats per Acord del Consell de 5 d'octubre de 2001, i la seua aprovació a la Conselleria d'Infraestructures i Transport. La dita Comissió Executiva va acordar la proposta de tarifes dels títols d'integració aplicables en l'àmbit espacial de l'Àrea de Transport Metropolità de València en la sessió del dia 18 de novembre de 2008.  
Per a l'elaboració de la proposta, s'han seguit les prescripcions de l'Orde de 6 de novembre de 2007, del conseller d'Infraestructures i Transport, per la qual es racionalitza el procediment de proposta de tarifes de títols de transport públic col·lectiu de viatgers d'ús en l'Àrea de Transport Metropolità de València.  
Per la seua banda, la Comissió de Preus de la Generalitat Valenciana en sessió de 17 de desembre de 2008, va informar favorablement les tarifes que s'aproven.  
Per tot això i en virtut de la potestat que m'atribuïx l'article 28 e) de la Llei 5/1983, de 30 de desembre, del Consell, modificada per la Llei 12/2007 de 20 de març,  
ORDENE  
Article primer  
1. Als efectes del sistema tarifari, la xarxa de Ferrocarrils de la Generalitat Valenciana (FGV) a València es dividix en quatre zones concèntriques denominades A, B, C i D respectivament i distribuïdes segons consta en l'annex I d'esta orde.  
2. Els servicis ferroviaris de transport públic de viatgers de FGV, es regiran per les tarifes següents, els impostos i l'assegurança obligatòria de viatgers inclosos:  
Tarifes de les línies de València  
Bitllet senzill  
Zona Preu en euros  
A / B / C / D 1,40  
AB / BC / CD 1,90  
ABC / BCD 2,60  
ABCD 3,60  
Bitllet d'anada i tornada  
Zona Preu en euros  
A / B / C / D 2,40  
AB / BC / CD 3,30  
ABC / BCD 4,50  
ABCD 6,20  
Abonament de metro  
Zona Preu en euros  
A / B / C / D 6,50  
AB / BC / CD 9,30  
ABC / BCD 12,60  
ABCD 18,00  
TAT (targeta d'abonament temporal) Mensual  
Zona Preu en euros  
D 36,80  
CD 46,00  
BCD 54,80  
ABCD 62,40  
T365 Anual  
Zona Preu en euros  
A / B / C / D 323,00  
AB / BC / CD 403,00  
ABC / BCD 481,00  
ABCD 547,00  
TAT Mensual Gent Major  
Zona Preu en euros  
ABCD 9,50  
T365 Anual Gent Major  
Zona Preu en euros  
ABCD 85,50  
Grups Familiars  
F2 (Familiar Cap de Setmana)  
Zona Preu en euros  
ABCD 8,80  
I. L'1 de gener de 2009 i amb la supervisió de l'Entitat Pública de Transport Metropolità de València, entra en vigor la denominada targeta Móbilis com a suport vàlid tant dels títols coordinats [(vàlids per al seu ús en més d'un operador) com dels propis de cada un dels operadors (línies de metro i tramvia de FGV a la província de València, així com els de l'Empresa Municipal de Transports de València, SAU (EMT)]. Estes targetes estan dotades d'un xip intel·ligent que admet múltiples recàrregues de títols i que permet la cancel·lació de viatges i l'obertura d'accessos només tocant amb esta el punt de lectura de les màquines cancel·ladores/validadores.   
En l'interior d'estacions tancades i de vehicles en ruta, la possessió pel viatger d'una targeta Móbilis no significa per se que disposa d'un document de transport vàlid si prèviament no l'ha carregada amb un títol de transport i, a més, no ha validat el viatge en les màquines habilitades amb este fi en l'estació o parada d'inici i/o de transbord o, si és el cas, en accedir al vehicle de transport públic, en la validadora en este instal·lada.  
La substitució dels actuals títols en suport magnètic per títols suportats en les targetes Móbilis es realitzarà progressivament per classe de títols durant l'any 2009, i conviuran ambdós formats durant un període de temps.  
Es posarà a la venda amb els formats següents:   
a) Targeta Móbilis personalitzada: fabricada amb material plàstic tipus PVC, és vàlida per als títols de transport d'ús personal i intransferible. Té un termini de validesa de cinc anys.  
Els viatgers que pretenguen comprar un títol d'ús personal, prèviament, hauran d'adquirir la targeta Móbilis personalitzada. Per a això sol'licitaran en qualsevol dels punts de venda o mitjans habilitats per a això el corresponent formulari i l'ompliran adequadament, i adjuntaran els justificants de dades i les circumstàncies personals en este al'legats per a, a més, obtindre dret a la compra de títols amb reducció.   
b) Targeta Móbilis anònima: admet únicament la càrrega de títols que no són d'ús personal, i s'oferix en dos qualitats: plàstic tipus PVC (amb un termini de validesa de cinc anys) i cartó (amb un termini de validesa d'un any i d'ús exclusiu en les línies de FGV).II. Les persones que siguen sorpresos viatjant en trens o tramvies de FGV sense títol de transport vàlid (és a dir, sense "cancel·lar/validar" el viatge a l'inici d'este i/o a l'inici del transbord), hauran d'abonar a FGV la quantitat de 50,00 euros, import en què s'avaluen els danys i perjuís ocasionats a FGV, amb independència d'altres despeses i de les sancions administratives o d'una altra índole que legalment o judicialment s'establisquen.  
III. Totes aquelles persones que acrediten ser majors de 65 anys, amb la formalització prèvia d'una targeta Móbilis personalitzada, amb este fi, podran adquirir els títols mensuals TAT Gent Major, vàlids durant trenta dies, o bé, els denominats T365 Gent Major, vàlids durant un any i útils, en ambdós casos, per a viatjar per tota la xarxa de FGV - Metrovalencia.  
IV. Els titulars de la targeta Móbilis personalitzada, també podran adquirir els títols zonals T365, bé per mitjà d'un únic pagament anual, amb validesa per a un any, o bé per mitjà de pagaments trimestrals, que conferiran dret a viatjar durant un trimestre. En este últim cas, el preu anual màxim satisfet serà un 7% superior al de la tarifa anual en vigor, quan s'hagen abonat els quatre trimestres successivament, de manera que s'arribe al dret a viatjar durant un any comptador des de la data del primer ús en el primer trimestre de l'anualitat.  
V. Amb validesa per a tota la xarxa de FGV - Metrovalencia, els titulars d'una targeta Móbilis personalitzada, a este efecte, podran adquirir el títol de transport col·lectiu, denominat F2, per a ús per famílies de dos o més membres durant un cap de setmana: este títol haurà de cancel·lar-se a l'inici de cada trajecte per cada viatger de la família. A estos efectes, s'entén per cap de setmana el període comprés entre les 15 hores del divendres i les 24 hores del diumenge següent, dins del qual s'inclou el primer ús del títol.  
3. Als efectes del sistema tarifari, la xarxa de Ferrocarrils de la Generalitat Valenciana (FGV) a Alacant, es dividix en 6 zones consecutives, denominades des de la A fins a la F i amb fronteres d'unes o més parades. La combinació zonal d'un determinat trajecte estarà determinada, atenent el sentit de la marxa, per la zona en què està ubicada l'estació d'origen, la corresponent a l'estació de destí i totes les zones intermèdies, si n'hi haguera. Les zones i les estacions que contenen es troben distribuïdes segons consta en l'annex II d'esta ode.  
4. Els servicis ferroviaris de transport públic de viatgers de FGV en les línies d'Alacant es regiran per les tarifes següents, els impostos i l'assegurança obligatòria de viatgers inclosos:  
Tarifes de les línies d'Alacant  
Bitllet senzill  
Zona Preu en euros  
A (àrea TAM) 1,15  
B / C / D / E / F 1,15  
AB / BC / CD / DE / EF 2,25  
ABC / BCD / CDE / DEF 3,30  
ABCD / BCDE / CDEF 4,40  
ABCDE / BCDEF 5,45  
ABCDEF 6,50  
Bitllet d'anada i tornada  
Zona Preu en euros  
B / C / D / E / F 2,00  
AB / BC / CD / DE / EF 3,85  
ABC / BCD / CDE / DEF 5,65  
ABCD / BCDE / CDEF 7,50  
ABCDE / BCDEF 9,30  
ABCDEF 11,05  
Abonament de tren  
Zona Preu en euros  
B / C / D / E / F 6,30  
AB / BC / CD / DE / EF 12,20  
ABC / BCD / CDE / DEF 17,90  
ABCD / BCDE / CDEF 23,80  
ABCDE / BCDEF 29,40  
ABCDEF 34,90  
Macroabonament  
Zona Preu en euros  
B / C / D / E / F 18,20  
AB / BC / CD / DE / EF 35,50  
ABC / BCD / CDE / DEF 52,00  
ABCD / BCDE / CDEF 69,30  
ABCDE / BCDEF 85,90  
ABCDEF 102,40  
TAT (targeta d'abonament temporal) Mensual  
Zona Preu en euros  
B / C / D / E / F 31,00  
AB / BC / CD / DE / EF 58,00  
ABC / BCD / CDE / DEF 82,50  
ABCD / BCDE / CDEF 105,50  
ABCDE / BCDEF 126,00  
ABCDEF 144,00  
TAT Mensual Gent Major  
Zona Preu en euros  
ABCDEF 9,50  
TAT Anual Gent Major  
Zona Preu en euros  
ABCD 85,50  
Títols integrats vàlids per a FGV, Masatusa i altres operadors TAM.  
Abonament 10  
Zona Preu en euros  
A (àrea TAM) 6,75  
5. Les condicions d'aplicació de les tarifes de FGV establides en este article seran les que figuren en l'Orde d'esta Conselleria de 31 de juliol de 1989, en tot el que no s'opose a esta orde.  
Article segon  
1. Els títols d'ús en l'Àrea de Transport Metropolità de València es regiran d'acord amb les tarifes següents, els impostos i l'assegurança obligatòria de viatgers inclosos:  
- Servicis de transport públic de viatgers prestats tant per l'Empresa Municipal de Transports de València, SAU (EMT), com per FGV dins de la zona A, a l'empara de títols d'integració que permeten transbords en la dita zona:  
Títol Preu en euros  
Abonament transbord (Títol d'integració EMT i FGV) 7,45   
T-1 (targeta un dia multiviatge, EMT i FGV) 3,50   
T-2 (ídem vàlida per a dos dies) 6,00   
T-3 (ídem vàlida per a tres dies) 8,60   
Abonament transport (mensual, vàlid en EMT, FGV   
i MetroBus) 37,40  
- Targeta Móbilis:  
Format Preu en euros  
Personalitzada (de coordinació) 4,50   
Personalitzada (de FGV) 4,00  
Anònima (suport plàstic) 2,00   
Anònima (suport cartó) 1,00  
   
- Abonament transport (títol mensual, vàlid en FGV  
 i MetroBus)  
Zona Preu en euros  
A / B / C 37,40  
AB / BC / CD 46,60  
ABC / BCD 55,20  
ABCD 62,80  
- Títols servicis de MetroBus  
Títol Preu en euros  
Bitllet senzill B, C, BC 1,15  
Bitllet senzill AB 1,20  
Bitllet senzill ABC 2,00  
Abonament 10 (B o C) 5,80  
Abonament 10 BC 8,10  
Abonament 10 ABC 15,90  
Renovació carnet A>65 2,60  
- Títols d'integració MetroBus-FGV  
Títol Preu en euros  
Abonament transbord zones AB 12,00  
Abonament transbord zones ABC 14,00  
2. L'abonament transport i la resta de títols tindran les mateixes zones de validesa que les determinades en l'annex I, excepte pel que fa a la zona D (Sagunt), per no coincidir en este cas la divisió zonal de FGV amb la de l'Àrea de Transport Metropolità de València.  
3. La targeta Móbilis a la qual fa referència l'article anterior, com a suport dels títols de Metrobús esmentats, s'implantarà de manera progressiva al llarg de 2009.  
Disposicions finals  
Primera  
Queda derogada l'Orde d'esta Conselleria de 19 de desembre de 2007, per la qual s'actualitzen les tarifes dels servicis de transport públic de viatgers de Ferrocarrils de la Generalitat Valenciana, així com les dels títols d'integració tarifària en l'Àrea de Transport Metropolità de València.   
Segona  
Esta orde entrarà en vigor l'1 de gener de 2009, i es faculta la Direcció General de Transports i Logística i el director de l'Entitat Pública de Transport Metropolità de València, en l'àmbit de les seues respectives competències, per a la seua interpretació i aplicació.  
València, 17 de desembre de 2008  
El conseller d'Infraestructures i Transport  
MARIO FLORES LANUZA  
ANNEX I   
Zones tarifàries de la xarxa de Ferrocarrils de la Generalitat Valenciana (FGV) a la província de València:   
ZONA A  
Línia 1   
Des de les Carolines/Fira fins a València Sud  
Des d'Empalme fins a València Sud  
Línia 3  
Des d'Alboraia fins a Mislata-Almassil  
Línia 4  
Des de TVV o Fira València fins a Dr. Lluch  
Línia 5  
Des de Mislata-Almassil fins a Neptú   
Des de València Sud fins a Neptú  
Línia 6  
Des de Tossal del Rei fins a Marítim-Serreria   
ZONA B  
Línia 1  
Des de la Vallesa fins a Campament  
Des de Masies fins a Burjassot  
Des del col·legi el Vedat o Torrent Avinguda fins a Paiporta  
Línia 3  
Des de Rafelbunyol fins a Almàssera  
Des d'Aeroport fins a Faitanar  
Línia 4  
Parada de Lloma Llarga-Terramelar, i  
des de Mas del Rosari fins a Santa Gemma  
Línia 5  
Des de Torrent Avinguda fins a Paiporta   
Des d'Aeroport fins a Faitanar  
ZONA C  
Línia 1  
Des de Llíria fins a Entrepins  
Des de Bétera fins a S. Psiquiàtric  
Des de l'Alcúdia fins a Realón  
ZONA D  
Línia 1  
Des de Villanueva de Castellón fins a Montortal  
ANNEX II  
Les zones tarifàries de la xarxa de FGV a la província d'Alacant s'establixen partint des de la ciutat d'Alacant en direcció a Dénia. Es creen les zones individuals següents, on les estacions o parades d'inici i fi de zona indicades formen part de la zona descrita:  
- Zona A: coincidix amb l'Àrea Metropolitana d'Alacant on s'aplica l'acord d'integració tarifària denominat sistema TAM (Transport Alacant Metropolità), en l'àmbit del qual s'inclouen les línies de tramvia i FFCC, explotades en el TM d'Alacant i el del Campello, fins a la parada de Poble Espanyol.  
- Zona B: s'inicia en la parada Pla de Barraques i finalitza a Costera Pastor.  
- Zona C: des de la Vila Joiosa fins al Camí Coves.  
- Zona D: comença a Terra Mítica i finalitza a Olla Altea.  
- Zona E: d'Altea a Benissa.  
- Zona F: des de Benissa fins a Dénia.


Còpia Permalink ELI